 
PM NM Enduro 2026 Rudskogen.
Vi beklager på det sterkeste manglende markedsføring og at vi er sent ute med denne tilleggsinformasjonen om løpet. Forklaringen er bla at det var utrolig mye mer arbeid med å få satt traseen enn vi hadde forutsett. 

NM 2026 avvikles i det som formatet som i SR Enduro kalles Enduro Internasjonal. 
Det vil bli med noen få forenklinger, både for at det skal bli lettere for flere å delta samt gjøre det enklere for arrangør pga lavt antall funksjonærer. Kort trase er også en faktor som gjør at man må ty til forenklinger. 

Det er invitert en gjesteklasse som får resultat med det antall etapper de klarer å fullføre. Det kreves minimum 1 runde a 2 fartsetapper fullført for å få resultat. 
Det benyttes ikke Parc Ferme, som er en komplisert sak både for deltagere og arrangør. 
Startprosedyre / Tidskontroll
Det vil bli laget en seeding av deltakerne basert på tidligere resultater. Denne startrekkefølgen holdes gjennom hele løpet. Du slipper mao å vente på en ny startliste etter kval.  Tidskontrollen blir lik den man benytter i sprintenduro ved at man ikke flytter tidene dersom man er sent ute til TK. Er man sent ute benytter man inngangen til startområdet som er laget spesielt for de som er sene. Til forskjell fra Sprint, så vil deltageren i NM 2026,i  alle klasser bli straffet med at det antall min man er for sent ute og straffen legges på totaltiden. Videre vil det være slik at det er en grense for hvor mye for sent du kan være. Den grensen er lik for alle deltagere. Overskrider du denne maxtiden vil du ikke få starte på den aktuelle runden. Du vil, dersom du deltar i NMklassene da ikke få et resultat i NM, men du vil få muligheten til å starte på neste runde likevel. Du får kjørt og det er forhåpentligvis det viktigste for alle. Det viktigste er jo som kjent å delta.

Hvor lang tid vil det bli mellom hver runde og hvor lang tid vil man kunne være for sen? Dette beror på hvor mange deltagere som kommer. Vi har bestemt at det MÅ være minimum 20 min mellom først startende på TK 2 og sist startende på TK 1 osv. Med 50 deltagere vil det bety at tiden mellom hver TK blir 50 min. Det starter 4 stk per min per startrekke og man sendes ut i fartsetappen med 15 sek intervall. Mtp kort trase er det ikke tid til ritualer. Deltageren kjører når starteren gir signal.  Maksimalt antall min man kan være for sen, for å starte på runden blir 15 min. Husk at du kan starte på neste.  Om man beholder alt som beskrevet vil antall min man kan være for sen med 100 deltagere bli 5 min. Dette er ikke noe man trenger å bekymre seg så mye om. 50 min på runden er god tid og det må nesten skje et uhell typ motorstopp for at du ikke skal rekke det. 

Hvordan dette endelig blir annonseres på fredags formiddag etter at påmeldingsfristen er gått ut. Det vil på samme tid legges ut starttider/TK-lister. 

Alle starter foregår av miljøhensyn med avslått motor i startområdet. Utøveren kan starte motoren igjen når man er inne i sitt minutt for start. Deretter kjører man over TKlinja, stopper ved kontrollbordet og kjører videre når de gir signal om det. Når du er rykker fram til start. Husk at du ikke kan komme nærmere TKlinja enn 5 meter før du er inne i ditt min.  Det vil være en tidtagningsloop på TKlinja og du ønsker IKKE at den skal slå inn før tiden. 
Breddeklassen kjører 6 runder
Damer og Veteran kjører 7 runder
Senior og junior kjører 8 runder. 

Husk at du skal på en siste TK etter å ha kjørt siste fartsetappe. På siste TK etter siste fartsetappe kan du passere før tiden. Passerer du etter blir det straffet. Passerer du senere enn max antall min du kan være for sen, så blir det DNF om du kjører NMklasse.
Trase og fartsetapper
Traseen ink alle fertsetapper og transporter tar i underkant av 25 min å kjøre for en som ligger i Norgestoppen. For den glade mosjonist vil det fort kunne ta 40 min. Så her vil vi påstå å ha lagt til rette for at så mange som mulig kan delta. 
Fartsetappe nr 1 er en ekstremtest/EXT. Den er ikke mer ekstrem enn at alle som har kjørt rundbane på Rudskogen kommer fram. Den er på i underkant av 3 min for en i toppsjiktet. 
Fartsetappe nr 2 er en endurotest/ ET komibinert med typisk crosstestterreng. Den tar i underkant av 7,5 min å kjøre for en i toppsjiktet. 
Som nevnt så vil du ikke se så mye nytt hvis du har vært her før. Forskjellen er at du nå kjører de samme traseene i et annet format. 


